Olai Lorange

Olai Lorange (1876–1965) var en norsk lege og sjefinspektør i Arbeidstilsynet.Lorange, Olai i Hvem er Hvem, 1930.Dødsdato og år for ham, kona og datteren er fra gravferdsetaten i Oslo .

Etter examen artium 1895 og cand.med. 1903 jobbet han  som amanuensis under distriktslege Parelius i ytre Romsdal, dernest på kommunale sykehus i Kristiania fra 1903 til 1905, da han ble assisterende lege ved tuberkulosehjemmet Reknes sanatorium i Molde.  Etter to år der var han våren 1907 hospiterende ved Charites poliklinikk for lungelidende i Berlin. Senere i 1907 ble han reservelege ved Ullevål sykehus før han i 1908 returnerte til Romsdalen for å være kommunelege i Åndalsnes, det het Grytten og Heen herred den gang. Bortsett fra et opphold ved Pasteurinstituttet i Paris 1910–1911 holdt han til i Åndalsnes til 1912 da han nok en gang tiltrådte som reservelege ved Ullevål.  Etter tre år ved epidemiavdelingen her ble han kvalifisert som spesialist innen epidemiske sykdommer, og kunne våren 1906 reise til den franske fronten på offentlig oppdrag. Han ble i 1916 nasjonal sjefinspektør for det stedlige fabrikktilsynet, det vi i dag kaller Arbeidstilsynet. Herfra og ut karrieren forfattet han også lærde artikler om arbeidshygiene og måter å beskytte seg på, det man i dag kaller Helse, miljø og sikkerhet (HMS). Han gikk av for aldersgrensen i 1946.Sjefsinspektør Olai Lorange hylles ved avskjeden i Aftenposten den 1. oktober 1946. Under krigen var han blitt arrestert for å ha drevet med den illegale avisen Vi vil oss et land.Dette fremgår i Vi vil oss et land (B-utgaven) , en beskrivelse av tidsskriftet fra Universitetet i Bergen.

Han var sønn av bonde Hans Andreas Lorange (1850–1883) og Othilie Josefine Margrete Olsen (1855–1882), og vokste etter deres tidlige død opp hos onkel Johan Lorange i Halden.Lorange, Olai i Studenterne fra 1895 : biografiske oplysninger samlet til 25-aars-jubilæet 1920 I 1908 giftet han seg i Paris med Ingegerd Spørck (1883–1971), datteren til generalmajor August Spørck. Hun var aktiv i Norske Kvinners Nasjonalråd og utga Hva er, og hva gjør N.K.N. i 1939.Norske kvinners nasjonalråd 1904–1954, 1957. Olai og Ingegerd fikk blant andre datteren Grete Lorange Backer (1914–1955)Ifølge en slektspostering var datterens navn Anne Margrete. som omkom i Voronezj-ulykken som Venstres representant i en kvinnedelegasjon til Russland. Hun var mor til jusprofessor Inge Lorange Backer (født 1946).Tryggve Juul Møller og Herdis Thorén Amundsen, Studentene fra 1932 : biografiske opplysninger, statistikk og artikler samlet til 25 års jubileet 1957, 1957
 Se også 
 Lorange (slekt)
 Utgivelser 


 Verv 
 medlem av Arbeidervernkomitéen 1916 til 1922
 formann i Norsk forening for Socialt Arbeide
 styremedlem i den norske avdeling av Administrativt forbund
 viseformann i den Radikale venstreforening 
 medlem av Venstres representantskap i Kristiania
 norsk delegert ved flere internasjonale konferanser vedrørende arbeidernes beskyttelse
 Premier 
 Kommandør i 2. klasse av Finlands hvite roses orden 1929
 Referanser 

Kategori:Norske leger
Kategori:Norske motstandsfolk under andre verdenskrig
Kategori:Finlands hvite roses orden
Kategori:Personer fra Aurskog-Høland kommune